**Dekan Fakulty sociálnych vied Univerzity sv. Cyrila a Metoda v Trnave, so sídlom Nám. J. Herdu č. 2, 917 01 Trnava, identifikačné číslo 36 078 913, podáva informáciu o voľnom pracovnom mieste na pozíciu:**

**PR a marketing manažér**

**Popis pracovných činností:**

* práca v programoch ADOBE
* návrhy na dizajn rôznych grafických produktov podľa zadania pre sociálne siete - post, stories, reklama a propagačné materiály - leták, plagát, brožúra, inzerát a pod.
* pripravuje produkty na ďalšie použitie na web, sociálne médiá a pre tlač
* zameriava sa na sociálne siete, webový dizajn a dizajn tlačovín FSV UCM
* organizačné zabezpečenie prezentácie FSV UCM na prezentačných akciách výstavách, veľtrhoch a významných spoločenských podujatiach
* zabezpečenie interného PR

**Kvalifikačné predpoklady a kritériá:**

* absolvent min. 2. stupňa vysokoškolského vzdelania, študijný odbor mediálne a komunikačné štúdie výhodou
* skúsenosti v oblasti PR, príp. médií, so správou sociálnych sietí
* skúsenosti s prácou a editáciou videí alebo úpravou fotiek výhodou
* dobrá znalosť slovenského jazyka slovom aj písmom
* znalosť anglického jazyka výhodou
* prax na pozícii/v prostredí akademickej inštitúcie výhodou
* komunikatívnosť, zodpovednosť, organizačné schopnosti, iniciatívnosť, flexibilita
* možný čiastočný výkon práce z domu (home office)

**Termín nástupu:** dohodou

**Miesto výkonu práce:** Fakulta sociálnych vied UCM v Trnave, Bučianska ul. 4/A, Trnava

**Termín výberového konania:** presný termín a miesto konania bude uchádzačom oznámený písomne, príp. elektronicky).

**Platové podmienky:** podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (minimálna zložka mzdy od 1300,00 Eur).

Výberové konanie sa uskutoční pred výberovou komisiou, ktorá zhodnotí priebeh výberového konania a stanoví poradie uchádzačov. Kritériom na zostavenie poradia uchádzačov bude posúdenie odbornosti, požadovaných znalostí, osobných predpokladov a zručností pre výkon zamestnania a doterajších pracovných skúseností.

Uchádzač musí spĺňať predpoklady pre výkon práce vo verejnom záujme v zmysle § 3 ods. 1 zákona č. 552/2003 Z. z. o výkone práce vo verejnom záujme v znení neskorších predpisov, konkrétne musí mať úplnú spôsobilosť na právne úkony, musí byť bezúhonný a musí spĺňať stanovené kvalifikačné predpoklady a osobitné kvalifikačné predpoklady.

**Prihlášku do výberového konania s prílohami:**

- motivačný list,

- profesijný životopis,

- overené kópie dokladov o vzdelaní,

- koncept možnej prezentácie aktivít fakulty,

- súhlas so spracovaním osobných údajov/www.ucm.sk, sekcia „výberové konania“/

posielajte do 18.05.2023 na adresu:

**Fakulta sociálnych vied UCM v Trnave**

**dekanát**

**Bučianska ul. 4/A**

**917 01 Trnava**